DEĊIŻJONI TAL-KUMMISSJONI
tas-27 ta’ April 2007
dwar l-approvazzjoni tal-kontijiet ta’ l-infiq ta’ l-aġenziji ta’ ħlas fl-Ungerija u f'Malta dwar in-nefqa ffinanzjata mis-Sezzjoni tal-Garanzija tal-Fond Ewropew Agrikolu ta’ Gwida u Garanzija (EAGGF), għas-sena finanzjarja 2005
(notifikata taħt id-dokument numru C(2007) 1894)
(It-test Ingliż u Ungeriż biss huma awtentiċi)
(2007/326/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1258/1999 tas-17 ta’ Mejju 1999 dwar il-finanzjament tal-politika agrikola komuni (1), u b'mod partikolari l-Artikolu 7(3) tiegħu,
Wara li kkonsultat lill-Kumitat tal-Fond,
Billi:
(1)
Id-Deċiżjoni tal-Kummissjoni 2006/322/KE (2) għas-sena finanzjarja ta’ l-2005, approvat il-kontijiet kollha ta’ l-aġenziji ta’ ħlas ħlief l-aġenzija ta’ ħlas Ġermaniża “Bayern-Umwelt”, l-aġenzija ta’ ħlas Taljana “AGEA”, l-aġenzija ta’ ħlas Lussemburgiża “Ministère de l'Agriculture”, l-aġenzija ta’ ħlas Ungeriża “ARDA”, l-aġenzija ta’ ħlas Portugiża “IFADAP” u l-aġenzija ta’ ħlas Maltija “MRAE”.
(2)
Wara li l-Ungerija u Malta ttrażmettew informazzjoni ġdida, u wara verifiki addizzjonali, il-Kummissjoni issa tista' tieħu deċiżjoni dwar l-integrità, l-eżattezza u l-veraċità tal-kontijiet sottomessi mill-aġenzija ta’ ħlas Ungeriża “ARDA” u l-aġenzija ta’ ħlas Maltija “MRAE”.
(3)
Skond it-tieni subparagrafu ta’ l-Artikolu 7(3) tar-Regolament (KE) Nru 1258/1999, din id-Deċiżjoni ma tippreġudikax deċiżjonijiet adottati sussegwentement mill-Kummissjoni ħlief min-nefqa tal-finanzjament tal-Komunità li ma tiġix effettwata skond ir-regoli Komunitarji,
ADOTTAT DIN ID-DEĊIŻJONI:
Artikolu 1
Il-kontijiet ta’ l-aġenzija ta’ ħlas Ungeriża “ARDA” u ta’ l-aġenzija ta’ ħlas Maltija “MRAE” dwar in-nefqa ffinanzjata mis-Sezzjoni tal-Garanzija tal-Fond Ewropew Agrikolu ta’ Gwida u Garanzija (EAGGF), għas-sena finanzjarja 2005 huma hawnhekk iċċarati.
L-ammonti li huma rikoverabbli minn, jew li għandhom jitħallsu lil, kull wieħed mill-Istati Membri kkonċernati skond din id-Deċiżjoni huma stipulati f'Anness I.
L-ammonti li huma rikoverabbli minn, jew li għandhom jitħallsu lil, kull wieħed mill-Istati Membri kkonċernati skond din id-Deċiżjoni fil-qasam tal-miżuri ta’ l-iżvilupp rurali li japplikaw fl-Ungerija u f'Malta huma stipulati f'Anness II u f'Anness III.
Artikolu 2
Din id-Deċiżjoni hija indirizzata lir-Repubblika ta’ l-Ungerija u lir-Repubblika ta’ Malta.
Magħmul fi Brussell, 27 ta’ April 2007.